Durva: élő pácienst küldött hullaházba egy orvos
Halottasházba vitette tüdőgyulladásban szenvedő, még élő páciensét egy orvos Brazíliában.
Az O Globo című napilap jelentése szerint az orvos a több mint hatvanéves nőnél nem tapasztalt életjeleket, úgyhogy “megállapította” a halál bekövetkeztét. A nő két órán át feküdt a halottasházban, mire felfedezték a tévedést.

Rosangela Celestrino, a beteg egyik lánya bement a kórházba, hogy búcsút vegyen anyjától. Ő vette észre, hogy lélegzik. “Felkiáltottam, hogy az anyám él! Mindenki úgy nézett rám, mint aki megbolondult” – mesélte a zaklatott családtag.
Az intézmény tájékoztatása szerint Rosa Celestrino de Assis korábban két agyi infarktust kapott, jelenleg mesterségesen lélegeztetik.
él brazil holttest hullaház halott tévedés beteg